**DĖL ROKIŠKIO RAJONO SAVIVALDYBĖS TARYBOS 2016 M. RUGSĖJO 23 D. SPRENDIMO NR. TS-167 „DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO“ PAKEITIMO**

2018 m. sausio 26 d Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos 2016 m. rugsėjo 23 d. sprendimu Nr. TS-167 ,,Dėl pritarimo teikti projekto paraiškas ir dalinio jų finansavimo“, atsižvelgdama į Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sritį „Parama investicijoms į kaimo kultūros ir gamtos paveldą, kraštovaizdį“ ir Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ Panevėžio regiono prioritetinio projektų 2017-02-20 sąrašą Nr. 51/4S-9, Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės tarybos 2016 m. rugsėjo 23 d. sprendimo Nr. TS-167 1 punkto 1.3 dalį ir vietoje žodžių ,,Salų dvaro pastato rekonstravimas“ įrašyti žodžius ,,Salų dvaro sodybos rūmų kapitalinis remontas“ bei šią dalį išdėstyti taip:

 ,,1.3. Salų dvaro sodybos rūmų kapitalinis remontas“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. RUGSĖJO 23 D. SPRENDIMO NR. TS-167 „DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO“ PAKEITIMO“**

**AIŠKINAMASIS RAŠTAS**

2017-12-06

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma vietoje patvirtinto projekto pavadinimo „ Salų dvaro pastato rekonstravimas“ įrašyti projekto pavadinimą „ Salų dvaro sodybos rūmų kapitalinis remontas“.

 **Šiuo metu esantis teisinis reglamentavimas.** Rokiškio rajono savivaldybės tarybos 2016 m. rugsėjo 23 d. sprendimas Nr. TS-167 ,,Dėl pritarimo teikti projektų paraiškas ir dalinio jų finansavimo“.

 **Sprendimo projekto esmė.** Koordinavimo grupės posėdyje (2016-07-08, Nr. 4) buvo nutarta veikloms įgyvendinti darbus atlikti pagal UAB „Simper‘, UAB „Tūris“ ir UAB „Romos projektai“ 2009 m. parengtą techninį (Nr.09/007-TP) ir darbo (Nr. 09/007-DP) projektą „Salų dvaro sodybos rūmų pritaikymas kultūriniam turizmui (pastatas mokykla, unikalus Nr.7388-0003-9017), rekonstrukcija“. Tačiau Rokiškio rajono tarybai 2016-09-23 sprendimu Nr. TS-167 pritarus projektui „Salų dvaro pastato rekonstravimas“ kilo rizika dėl atliktų projekto darbų pridavimo, nes minėtos bendrovės atsisakė atskirti paruošto projekto dalį. Pagal 2009 m. galiojusį Statybos įstatymą planuojamų darbų rūšis buvo ,,rekonstravimas“. Pagal šiuo metu galiojančią Lietuvos Respublikos statybos įstatymo suvestinę redakciją (I skirsnio 1 punkto 20 dalis) projekto veiklose planuojamų darbų rūšis yra ,,kapitalinis remontas“. Dėl projekto pavadinimo pakeitimo buvo kreiptasi raštu į Regioninės plėtros departamento prie Vidaus reikalų ministerijos Panevėžio apskrities skyrių. 2016 m. spalio 31 d. gautas pritarimas Nr. SD-5.47-2545 ir į Panevėžio regiono prioritetinio projektų sąrašą, patvirtintą Panevėžio regiono plėtros tarybos 2017-02-20 sprendimu Nr. 51/4S-9, įtrauktas projektas pakeistu pavadinimu „Salų dvaro sodybos rūmų kapitalinis remontas“ Nr. 51PP4-46.

  **Galimos pasekmės, priėmus siūlomą tarybos sprendimo projektą:**

 **teigiamos** – Salų dvaras, organizuodamas daugiau įvairių renginių, pritrauks daugiau turistų, pagerės prekyba, bus vystomas verslas, reikės daugiau paslaugų suteikti čia atvykstantiems turistams ir taps patrauklesnė vieta čia investuoti, gyventi, dirbti ir ilsėtis; projektais bus prisidedama prie socialinių paslaugų kokybės ir prieinamumo gerinimo, bus sukurta socialinių paslaugų prieinamumas žmonėms su negalia vaikams, jaunimui bei vyresnio amžiaus žmonėms;

 **neigiamos** – nėra.

 **Kokia sprendimo nauda Rokiškio rajono gyventojams** – duris atvers dar vienas kultūros traukos centras, kur ne tik rajono gyventojai galės turiningai praleisti laiką.

 **Finansavimo šaltiniai ir lėšų poreikis.** sprendimui įgyvendinti bus panaudotos planuojamos rajonui lėšos iš ES struktūrinių fondų sSavivaldybės administracija nuosavomis lėšomis turės prisidėti ne mažiau kaip 20 proc. tinkamų finansuoti projektų išlaidų.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Strateginio planavimo ir investicijų skyriaus vyr. specialistė Gražina Švanienė